પીએમ મોદીએ 15 ઓગસ્ટ લાલા કિલા પર પોતાના ભાષણમાં બલૂચિસ્તાનનો ઉલ્લેખ કર્યો હતો. ત્યારથી બલૂચ લોકોએ પાકિસ્તાન વિરૂદ્ધ પ્રદર્શન સક્રિય કર્યું છે. આ ભાષણને પગલે 28 ઓગસ્ટે પીએમ મોદીના નિવેદન સામે બલૂચિસ્તાને એસેમ્બલીમાં સર્વસમ્મતિથી નિંદા પ્રસ્તાવ રજૂ કર્યો હતો. એક સપ્તાહ પહેલાં બલૂચિસ્તાનમાં આઝાદી ઇચ્છતા સમર્થકોએ પાકિસ્તાન વિરૂદ્ધ જબરજસ્ત પ્રદર્શન કર્યું હતું, સાથે જ ભારતનો રાષ્ટ્રીય ધ્વજ લહેરાવ્યો હતો. તેમણે બલૂચિસ્તાનના શહિદ નેતા અકબર બુગતીની સાથે પીએમ મોદીનો ફોટો પણ લહેરાવ્યો હતો.